
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 68
                                                              din 31 martie 2022
privind radierea dreptului de concesiune înscris în C.F. nr. 59890 în favoarea Parohiei Ortodoxe VI și reactualizarea datelor de Carte Funciară pentru terenul în suprafață de 1.233 mp., situat în Sighișoara, str. Mihai Eminescu, jud. Mureș

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 7.379/03.03.2022 şi la Consiliul Local Sighișoara cu nr. 9.970/23.03.2022, de referatul de aprobare, înregistrat cu nr. 7.381/03.03.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractul de concesiune nr. 12/10.122/02.12.1999, încheiat între Consiliul Local Sighișoara, în calitate de concedent și Parohia Ortodoxă VI, în calitate de concesionar, având ca obiect terenul înscris în C.F. nr. 9325, sub nr. top. 591/1, în suprafață de 499 mp. și în C.F. nr. 6485, sub nr. top. 587/1, în suprafață de 436 mp., în total de 935 mp., având ca destinație „construire biserică”;
Având în vedere Hotărârea Consiliului Local Sighișoara nr. 22/31.01.2008 privind atribuirea în folosință gratuită a unor terenuri către cultele religioase din Municipiul Sighișoara, prin care s-a aprobat rezilierea contractului de concesiune nr. 12/10.122/02.12.1999, încheiat între Consiliul Local Sighișoara, în calitate de concedent și Parohia Ortodoxă VI, în calitate de concesionar, pentru terenul situat în Municipiul Sighișoara, str. M. Eminescu, nr. 40;

Având în vedere prevederile art. 25 din Hotărârea Consiliului Local Sighișoara nr. 144/24.06.2021 privind însuşirea unor documentaţii topo - cadastrale, potrivit cărora: „Art. 25. Se însușește documentaţia topo – cadastrală de alipire a imobilelor de natură teren, proprietatea Municipiului Sighișoara – domeniu public, situate în str. Mihai Eminescu, nr. 40, înscrise în:

▪ Cartea Funciară nr. 59614 Sighișoara, cu nr. cad. 59614, în suprafață de 298 mp., teren neîmprejmuit cu categoria de folosință curți – construcții;

▪ Cartea Funciară nr. 59754 Sighișoara, nr. C.F. vechi 52533 Sighișoara, cu nr. cad. 59754, în suprafață de 935 mp., teren neîmprejmuit cu categoria de folosință curți – construcții, în vederea creării unui singur lot de teren, în suprafață totală de 1.233 mp., care să permită ducerea la îndeplinire a prevederilor Hotărârii Consiliului Local Sighișoara cu nr. 22/31.01.2008, anexa nr. 13 la prezenta hotărâre.”;

Având în vedere prevederile Hotărârii Consiliului Local Sighișoara nr. 237/28.10.2021 pentru modificarea art. 26 din Hotărârea Consiliului Local Sighișoara nr. 144/24.06.2021 privind însușirea unor documentații topo - cadastrale, potrivit cărora se aprobă modificarea art. 26 din Hotărârea Consiliului Local Sighișoara nr. 144/24.06.2021 privind însușirea unor documentații topo - cadastrale, sens în care se stipulează că: ”Art. 26. Se aprobă comasarea imobilelor de natură teren intravilan înscrise în Cartea Funciară nr. 59614 Sighișoara, cu nr. cad. 59614 și Cartea Funciară nr. 59754 Sighișoara, nr. C.F. vechi 52533 Sighișoara, cu nr. cad. 59754, iar imobilul nou creat, în suprafață totală de 1.233 mp., situat în Municipiul Sighișoara, str. Mihai Eminescu, nr. 40, identificat conform documentației topo - cadastrale însușite prin art. 25 din prezenta hotărâre, se va înscrie în Cartea Funciară în favoarea Municipiului Sighișoara – domeniul public.ˮ;
Având în vedere faptul că dreptul de concesiune pentru terenul situat în Sighișoara, str. Mihai Eminescu, nr. 40 a rămas înscris, ca sarcină, în extrasul de Carte Funciară nr. 59890 Sighișoara (rezultată în urma efectuării unor operațiuni de însușire documentații topo - cadastrale, aprobate prin hotărâri ale Consiliului Local Sighișoara) în favoarea Parohiei Ortodoxe VI; 
Având în vedere informarea cu nr. 535/IX/5/10.01.2022, întocmită de Biroul Public Cadastru, Topometrie și Administrare Terenuri Agricole și Forestiere, transmisă Serviciului Evidența Patrimoniului și Fond Locativ, în copie, ca anexă la nota cu nr. 535/VI/2/09.02.2022, prin care Biroul Juridic solicită repartizarea antemenționatei informări către compartimentele de specialitate competente din cadrul instituției;

Având în vedere prevederile art. 871 alin. (3) din Legea nr. 287/2009 privind Codul civil, republicat, cu modificările şi completările ulterioare;

Având în vedere Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere Legea nr. 7/1996, Legea cadastrului şi a publicităţii imobiliare, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ și al Biroului Public Cadastru, Topometrie și Administrare Terenuri Agricole și Forestiere, înregistrat cu nr. 7.380/03.03.2022, prin care se propune radierea dreptului de concesiune înscris în C.F. nr. 59890 în favoarea Parohiei Ortodoxe VI și reactualizarea datelor de Carte Funciară pentru terenul în suprafață de 1.233 mp., situat în Sighișoara, str. Mihai Eminescu, jud. Mureș;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
            H O T Ă R Ă Ş T E:

Art. 1. Se ia act și se constată faptul că contractul de concesiune nr. 12/10.122/02.12.1999, încheiat între Consiliul Local Sighișoara, în calitate de concedent și Parohia Ortodoxă VI, în calitate de concesionar, având ca obiect terenul situat în Municipiul Sighișoara, str. M. Eminescu, nr. 42 - 50, înscris în C.F. nr. 9325, sub nr. top. 591/1, în suprafață de 499 mp. și în C.F. nr. 6485, sub nr. top. 587/1, în suprafață de 436 mp., în total de 935 mp., destinat construirii unei biserici, a încetat, și că terenul în suprafață de 1.233 mp. a fost atribuit în folosință gratuită pe durata existenței construcției către Parohia Ortodoxă VI, potrivit art. 3 din Hotărârea Consiliului Local Sighișoara nr. 22/31.01.2008 privind atribuirea în folosință gratuită a unor terenuri către cultele religioase din Municipiul Sighișoara.

Art. 2. Date fiind prevederile articolului precedent se constată că se impune efectuarea procedurilor necesare pentru radierea dreptului de concesiune înscris actualmente în C.F. nr. 59890 în favoarea Parohiei Ortodoxe VI, ca urmare a încetării contractului de concesiune nr. 12/10.122/02.12.1999, încheiat între Consiliul Local Sighișoara, în calitate de concedent și Parohia Ortodoxă VI, în calitate de concesionar.

Art. 3. Prezenta hotărâre se va depune la Biroul de Cadastru și Publicitate Imobiliară Sighișoara în vederea radierii dreptului de concesiune.

Art. 4. Terenul în suprafață de 1.233 mp. atribuit în folosință gratuită pe durata existenței construcției în favoarea Parohiei Ortodoxe VI, potrivit art. 3 din Hotărârea Consiliului Local Sighișoara nr. 22/31.01.2008, se va înscrie în favoarea acesteia în Cartea Funciară cu următoarele date topo - cadastrale rezultate în urma lucrărilor de actualizare/repoziționare, alipire și aprobate prin Hotărârea Consiliului Local Sighișoara nr. 144/24.06.2021 privind însuşirea unor documentaţii topo - cadastrale și prin Hotărârea Consiliului Local Sighișoara nr. 237/28.10.2021 pentru modificarea art. 26 din Hotărârea Consiliului Local Sighișoara nr. 144/24.06.2021 privind însușirea unor documentații topo - cadastrale, respectiv: CF nr. 59890, nr. cad. 59890.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Public Cadastru, Topometrie și Administrare Terenuri Agricole și Forestiere, Serviciul Evidența Patrimoniului și Fond Locativ și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 6. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ; 

  1 ex. Compartimentul Evidență și Administrare Terenuri;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  2 ex. Biroul Public Cadastru, Topometrie și Administrare Terenuri Agricole și Forestiere.  

14 ex.  

B.A. 
